লা কুব্র বিস্ফোরণ
৪ মার্চ ১৯৬০ সালে ফরাসি মালবাহী জাহাজ লা কুব্র (ফরাসি : [la kubʁ]) বিস্ফোরিত হয়। জাহাজটি কিউবার হাভানা পোতাশ্রয়ে অবস্থিত ছিল। বিস্ফোরণের সময় জাহাজটি ৭৬ টন যুদ্ধোপকরণ নামাচ্ছিল। হতাহতের সংখ্যা ১০০ এর অধিক হতে পারে, এবং আরো অনেকে আহত হয়েছিল। ফিদেল কাস্ত্রো অভিযোগ করেছিলেন যে এই ঘটনার পেছনে মার্কিন যুক্তরাষ্ট্রের ভূমিকা ছিল, কিন্তু মার্কিন যুক্তরাষ্ট্র কোনওভাবে জড়িত থাকা অস্বীকার করেছিল। লা কুব্র বিস্ফোরণে নিহতদের স্মৃতিচারণায় ছবি তুলেছিলেন আলবের্তো কোর্দা। এখানেই তিনি গেরিইয়েরো এরোইকো আলোকচিত্রটি তোলেন যা চে গেভারার প্রতীকী চিত্র হয়ে উঠেছে।